Rozs vagy búza korpáját, esetleg durván őrölt daráját tegyük egy nagy edénybe és lobogóan forró vízzel öntsük le. A víz a korpát többszörös magasságban lepje el. Takarjuk le vászonnal vagy újságpapírral, esetleg tehetünk bele kovászt is, de egyáltalán nem lényeges, anélkül is megerjed. Meleg szobában vagy tűzhely közelében 2-4 nap alatt kierjed. Az üledékről leszűrt savanykás folyadék a cibere, frissen vagy lehűtve fogyasztható. Az üledékre még egy-két alkalommal önthetünk meleg vizet, hogy újra ciberét készítsünk.